Denne gang er det Helga, der kommer på besøg i Nordjylland. Stormen rammer ifølge DMI's prognoser dele af regionen fra fredag morgen og frem til middag. DMi skriver på deres hjemmeside, at et stormlavtryk passerer igennem Skagerrak og forventes at snitte Nordjylland fredag. Stormen ud til kun at ramme det yderste af Nordjylland, men man forventer vindstød af stormstyrke på mellem 24-29 meter i sekundet i store dele af regionen. - Vindstød af stormstyrke medfører at tagsten blæser ned, store grene knækker, træer kan vælte og spærre tog- og vejstrækninger. Stor sandsynlighed for at broer må lukkes for trafik, skriver DMI i en varsling udgivet klokken 10.16 torsdag formiddag. De kraftige vindstød af stormstyrke forventes også at nå ned langs den jyske Vestkyst, dog er der en usikkerhed i, hvor langt ned af den jyske Vestkyst der vil opstå vindstød af stormstyrke. men det forventes ikke at nå ned til Vadehavet.

Opsummering:
Knap har Gorm forladt Nordjylland, før en ny storm ser ud til at ramme landsdelen fredag.